Mars Attacks! ye una cinta estausunidense de cine de ciencia ficción de l'anyo 1996, dirichida por Tim Burton y producida por Tim Burton y Larry Franco con guión de Jonathan Gems, protagonizada por Jack Nicholson, Glenn Close, Pam Grier, Annette Bening, Pierce Brosnan, Danny DeVito, Martin Short, Sarah Jessica Parker, Michael J. Fox, Rod Steiger, Tom Jones, Lukas Haas, Natalie Portman, Jim Brown, Lisa Marie, Sylvia Sidney y Jack Black.

Alex Cox heba intentau fer una cinta de Mars Attacks en o decenio de 1980 antis de que Burton y Gems prencipiasen a desembolicar a cinta en 1993. Cuan Gems entregó o suyo primer borrador en 1994, Warner Bros. encargó reescrituras a Gems, Burton, Scott Alexander y Larry Karaszewski en un intento pa reducir o presupuesto a $ 60 millons. Manimenos, en zaguerías, o presupuesto de producción plegó a $ 80 millons, entre que Warner Bros. gastó atros $ 20 millons adicionals en a campanya de Marketing pa Mars Attacks!. O rodache se levó a cabo dende febrero dica noviembre de 1996. A cinta se rodó en California, Nevada, Kansas, Arizona y Archentina.

Os realizadores contrataron a Industrial Light & Magic pa creyar a los marcians usando animación por ordinador dimpués de que o suyo plan anterior de fer servir animación stop motion, supervisau por Barry Purves, fracasase a causa de limitacions presupuestarias. Mars Attacks! estió enguerada teatralment por Warner Bros. Pictures en os Estaus Unius o 13 d'aviento de 1996 y recibió criticas mixtas d'os criticos. Manimenos, a cinta agora se considera una cinta de culto. A cinta replegó bels $ 101 millons en taquilla, lo que estió visto como una decepción. Mars Attacks! estió nominada pa o premio Hugo a la millor presentación dramatica y obtuvo multiples nominacions en os premios Saturn.

Reparto
Jack Nicholson como  President James Dale
Glenn Close como  Marsha Dale
Annette Bening como  Barbara Land
Pierce Brosnan como  Profesor Donald Kessler
Danny DeVito como  Rude Gambler
Martin Short como  Jerry Ross
Sarah Jessica Parker como  Nathalie Lake
Michael J. Fox como  Jason Stone
Rod Steiger como  Cheneral Decker
Tom Jones como  él mesmo
Lukas Haas como  Richie Norris
Natalie Portman como  Taffy Dale
Jim Brown como  Byron Williams
Sylvia Sidney como  Florence Norris
Christina Applegate como  Sharona
Joe Don Baker como  Glenn Norris
Pam Grier como  Louise Williams
Paul Winfield como  General Casey
Jack Black como  Billy-Glenn Norris
Brian Haley como  Mitch
O-Lan Jones como  Sue-Ann Norris
Jerzy Skolimowski como  Dr. Zeigler
Ray J como  Cedric Williams
Brandon Hammond como  Neville Williams

Se veiga tamién
Cine en 1996.
Cintas de 1996.
Mars Attacks!